ഒന്പതാംക്ലാസുകാരന്റെ ഓണ്ലൈന് ഗെയിം കളി നഷ്ടമായത് സഹോദരിയുടെ വിവാഹത്തിനായി കരുതിയിരുന്ന നാല് ലക്ഷം സംഭവം തൃശ്ശൂരില് തൃശ്ശൂര്: ഒന്പതാംക്ലാസുകാരന്റെ ഓണ്ലൈന് ഗെയിം കളിമൂലം നഷ്ടമായത് സഹോദരിയുടെ വിവാഹത്തിനായി വീട്ടുകാര് സൂക്ഷിച്ച നാലു ലക്ഷം രൂപ. തൃശ്ശൂരിലാണ് സംഭവം. കൃഷിപണി എടുത്തും മറ്റും സ്വരുക്കൂട്ടിയ തുകയാണ് മാതാപിതാക്കളറിയാതെ വിദ്യാര്ത്ഥി നഷ്ടപ്പെടുത്തിയത്. ഒന്പതാംക്ലാസ്സുകാരന്റെ സഹോദരിയുടെ വിവാഹം ഉറപ്പിച്ച ശേഷമായിരുന്ന ഓണം നഷ്ടപ്പെട്ട വിവരം വീട്ടുകാര് അറിയുന്നത്. വിവാഹം അടുത്തതോടെ തുക പിന്വലിക്കാന് ബാങ്കില് ചെന്നപ്പോഴാണ് ഒരു പൈസപോലും അക്കൗണ്ടില് ഇല്ലെന്ന ഞെട്ടിക്കുന്ന വിവരം മാതാപിതാക്കള് അറിയുന്നത്. പക്ഷേ, ബാങ്ക് അധികൃതര് കൈമലര്ത്തി. പണം പല അക്കൗണ്ടുകളിലേക്കായി പോയതിന്റെ രേഖകള് അവരുടെ കൈവശമുണ്ടായിരുന്നു. ഈ രേഖകളുമായി ഇവര് പോലീസിനെ സമീപിക്കുകയായിരുന്നു. പണം ആരൊക്കെയാണ് പിന്വലിക്കുന്നതെന്ന് പോലീസ് പരിശോധിച്ചപ്പോള് പല അക്കൗണ്ടുകളിലേക്കാണ് തുക കൈമാറിയതെന്ന് കണ്ടു. ഒമ്ബതാംക്ലാസുകാരനാണ് തുക മാറ്റിയതെന്നും അന്വേഷണത്തില് വ്യക്തമാക്കി. പഠിക്കാന് മിടുക്കനായ വിദ്യാര്ഥിക്ക് പഠനാവശ്യത്തിനായി വീട്ടുകാര് ഒരു മൊബൈല്ഫോണ് വാങ്ങിനല്കിയിരുന്നു. ഇതില് ഉപയോഗിച്ചിരുന്നത് അമ്മയുടെ പേരിലുള്ള സിംകാര്ഡാണ്. ഈ നമ്ബര്തന്നെയാണ് ബാങ്ക് അക്കൗണ്ടിലും നല്കിയിരുന്നത്. ഇതാണ് പണം നഷ്ട്ടപ്പെട്ട വിവരം വീട്ടുകാര് അറിയാതെ പോയത്. ബാങ്കില്നിന്നുള്ള മെസ്സേജുകള് വിദ്യാര്ഥിയുടെ തന്നെ ഫോണിലേക്കാണ് വന്നത് എന്നതിനാല് മറ്റാരും ഇതറിഞ്ഞില്ല. ഇങ്ങനെ തുകമുഴുവന് ചോര്ന്നുപോയി. അതേസമയം, അബദ്ധംപറ്റിയ ഒമ്ബതാംക്ലാസുകാരന് പോലീസുതന്നെ കൗണ്സിലിങ് ഏര്പ്പെടുത്തി. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,